EkBass/fiwiki-20250220-pages-articles huggingface dataset:
The Root of All Evil

__NOTOC__ The Root of All Evil on ruotsalaisen death metal -yhtye Arch Enemyn kokoelma-albumi. Se julkaistiin Century Media Recordsin kautta Euroopassa 28. syyskuuta ja Pohjois-Amerikassa 6. lokakuuta 2009.ARCH ENEMY: 'The Root Of All Evil' Coming This Fall Yhtye tuotti albumin itse ja Andy Sneap miksasi ja masteroi sen. Albumi sisältää uusia versioita yhtyeen kolmen ensimmäisen albumin kappaleista. == Kappaleet == # # # # # # # # # # # # # * Kappaleet 6, 8, 10 ja 11 ovat uudelleenäänityksiä Black Earth -albumilta * Kappaleet 2, 4 ja 13 ovat uudelleenäänityksiä Stigmata-albumilta * Kappaleet 3, 5, 7, 9 ja 12 ovat uudelleenäänityksiä Burning Bridges -albumilta === Rajoitetun painoksen bonuskappaleet === # * # # == Kokoonpano == * Angela Gossow – laulu * Michael Amott – kitara, taustalaulu * Christopher Amott – kitara * Sharlee D’Angelo – basso * Daniel Erlandsson – rummut == Arvostelut == * Allmusic: Allmusic review * Imperiumi.net: Imperiumi.net: Levyarvostelu == Lähteet == == Aiheesta muualla == * * Luokka:Arch Enemyn albumit Luokka:Vuoden 2009 kokoelma-albumit
Pienet jumalat

Pienet jumalat () on kolmastoista romaani Terry Pratchettin Kiekkomaailma- sarjassa. == Tarina == Tarinan päähenkilö on Brutha-niminen oppipoika jolla on erityinen kyky, hän muistaa asiat tarkasti, joka ikisen sanan ja esineiden paikat, vaikka ei osaa lukea ja vaikka ei tietäisi mitä jokin asia merkitsee. Eräänä päivänä puutarhassa Bruthan luo ilmestyy jumala, joka ilmoittaa hänelle olevansa nimekseen Om ja on kova komentelemaan. Brutha pääsee jumalan mukana muinaista Kreikkaa muistuttavaan maahan. == Lähteet == == Aiheesta muualla == * Luokka:Kiekkomaailma-kirjat Luokka:Vuoden 1992 kirjat
Herraskaista väkeä

Herraskaista väkeä () on neljästoista romaani Terry Pratchettin Kiekkomaailma- sarjassa. Tarinan päähenkilöt ovat kolme noitaa – Muori Säävirkku, Nanny Auvomieli ja Magrat Kynsilaukka – jotka ovat aiemmin esiintyneet kirjoissa Noitasiskokset ja Noitia maisemissa. ==Tarina== Lancressa valmistaudutaan kuninkaallisiin häihin. Ongelmia aiheuttavat keijut, joita hallitseva keijukuningatar on päättänyt valloittaa Lancren. == Aiheesta muualla == * Seppo Lehtinen: Herraskaista väkeä. Turun sanomat 2.1.2005. Luokka:Kiekkomaailma-kirjat Luokka:Vuoden 1992 kirjat
Klaus Klemola

Klaus Mikael Klemola (s. 12. maaliskuuta 1973 Göteborg) on suomalainen elokuvajärjestäjä, näytelmäkirjailija ja näyttelijä. Klaus Klemola on kirjoittanut siskonsa Leea Klemolan kanssa Tampereen Teatterissa kantaesitetyn Arktisen trilogian "Kokkola", "Kohti Kylmempää" ja "New Karleby" kaksi viimeistä osaa. Klaus Klemola myös näytteli trilogiassa. Klaus ja Leea Klemolan kirjoittama "Maaseudun Tulevaisuus" sai ensi-iltansa Kansallisteatterissa syksyllä 2014. Näytelmän ohjasi Leea Klemola ja Klaus Klemola näytteli näytelmässä. 2019 sai ensi-iltansa Klaus ja Leea Klemolan käsikirjoittama "Arktiset leikit" näytelmä Tampereen teatterin Frenckell- näyttämöllä. Se on Arktisen trilogian neljäs osa. Näytelmän ohjasi Leea Klemola ja Klaus Klemola näytteli näytelmässä. Klaus Klemola on kotoisin Kokkolasta ja asuu Tampereella. ==Aiheesta muualla== * * Luokka:Suomalaiset teatterinäyttelijät Luokka:Suomalaiset näytelmäkirjailijat Luokka:Suomalaisen elokuvan järjestäjät Luokka:Vuonna 1973 syntyneet Luokka:Elävät henkilöt
Vartiosto valmiina palvelukseen

Vartiosto valmiina palvelukseen () on viidestoista romaani Terry Pratchettin Kiekkomaailma-sarjassa ja toinen, jossa seikkailevat Porkkana ja muut vartiostolaiset. Mukana on myös Elävät kuvat -kirjasta tuttu puhuva koira Gaspode. Kirjan englanninkielinen alkuteos ilmestyi vuonna 1993 ja suomennos vuonna 2005. ==Tarina== Kirjan päähenkilö on Ankh-Morporkin vartioston korpraali Porkkana, joka on saanut ylennyksen ja johtaa vartioston alokkaita. Koska vartiostossa kannatetaan tasa-arvoa, uusien alokkaiden joukko on varsin kirjava: mukana ovat muiden muassa peikko ja kääpiö. Yllättäen Porkkanan eteen tulee alokkaiden kouluttamista ja kaupungin järjestyksen valvontaa suurempi haaste. Ikivanha asiakirja paljastaa, että Ankh-Morpork on itse asiassa kuningaskunta. == Aiheesta muualla == * Toni Jerrman: Vartiosto valmiina palvelukseen. Helsingin Sanomat 10.7.2005. Luokka:Kiekkomaailma-kirjat Luokka:Vuoden 1993 kirjat
Elävää musiikkia (kirja)

Elävää musiikkia () on kuudestoista romaani Terry Pratchettin Kiekkomaailma- sarjassa. ==Tarina== Kiekkomaailmaan tulee uusi villitys: rockmusiikki. Kaikki hullaantuvat yhtyeestä, jossa soittavat muun muassa peikko ja kääpiö. Myöhemmin yhtyeeseen liittyy kosketinsoittajaksi Näkymättömän Yliopiston Kirjastonhoitaja. Uudet ansiomahdollisuudet huomaava Persnettoa-tulee-mutta- tulkoon-Dibbler ryhtyy yhtyeen manageriksi. Kuolema on lähtenyt lomalle, mutta hänelle tulee yllättävää päänvaivaa, kun tyttärentytär ihastuu erääseen yhtyeen jäsenistä. Luokka:Kiekkomaailma-kirjat Luokka:Vuoden 1994 kirjat
Kiintoisia aikoja

Kiintoisia aikoja () on seitsemästoista romaani Terry Pratchettin Kiekkomaailma-sarjassa. Parodian kohteena on tällä kertaa kiinalainen kulttuuri. ==Tarina== Agatean keisarikunnasta tulee Ankh-Morporkiin salamyhkäinen viesti. Lordi Vetinarin on pyydettävä apua Näkymättömästä Yliopistosta, jotta viestistä saadaan selkoa. Rincewind-velho on lomaillut jo vuosia autiolla saarella, mutta hänet haetaan hätiin ja lähetetään Agateaan. Matkalla Rincewind liittyy 87-vuotiaan Cohen Barbaarin ja tämän iäkkään barbaarijoukon seuraan. Luokka:Kiekkomaailma-kirjat Luokka:Vuoden 1994 kirjat
Gabriele Amorth

Gabriele Amorth (1. toukokuuta 1925 Modena – 16. syyskuuta 2016 Rooma) oli katolisen kirkon vuonna 1954 vihitty italialainen pappi. Hän kuului Giacomo Alberionen perustamaan Pyhän Paavalin yhteisöön. Hän nousi julkisuuteen Rooman pääeksorsistina eli manaajana, korkea-arvoisimpana demonien ulosajajana. Hän julkaisi kirjoja muun muassa työstään eksorsistina. Hän sai oppiarvon teologian ohella myös oikeustieteestä. Amorthin mukaan diktaattorit Hitler ja Stalin olivat ”melkein varmasti” paholaisen riivaamia. Amorth vastusti Harry Potter -kirjoja, koska uskoi niiden voivan vietellä lapsia okkultismiin ja mustaan magiaan. Harry Potterin takaa löytyy hänen mukaansa ”pimeyden kuninkaan, paholaisen” signeeraus. Amorth toimi vuosina 1990–2000 perustamansa Eksorsistien kansainvälisen yhdistyksen puheenjohtajana. Amorthin lempielokuva oli William Friedkinin kauhuelokuva Manaaja. Hänen mukaansa elokuva on sisällöltään tarkka ja perustuu tositapahtumiin, joskin erikoisefektit ovat liioiteltuja. Hän suositteli elokuvan katsomista, koska ”ihmisten tulee saada tietää mitä me teemme”. == Lähteet == Luokka:Eksorkistit Luokka:Italialaiset papit Luokka:Vuonna 1925 syntyneet Luokka:Vuonna 2016 kuolleet
Fjærlandsfjorden

Fjærlandsfjorden on Sognevuonoon kuuluva sivuvuono Sognin ja Fjordanen läänissä Norjassa. Vuono sijoittuu Sogndalin, Leikangerin ja Balestrandin kuntien alueelle. Keskeisimmät vuonon varrella sijaitsevat kylät ovat Fjærland ja vuonon pohjoispäädyssä sijaitseva Bøyaøyri. == Lähteet == Luokka:Sognin ja Fjordanen läänin vuonot Luokka:Sogndal Luokka:Leikanger Luokka:Balestrand
Sogndalsfjorden

Sogndalsfjorden on Sognevuonoon kuuluva sivuvuono Sognin ja Fjordanen läänissä Norjassa. Vuono on kokonaan Sogndalin kunnan alueella. Vuonon varrella sijaitsevia kyliä ovat mm. Sogndalsfjøra, Norum, Kjørnes sekä Eidsfjordenin sivuvuonon päädyssä sijaitseva Eide. == Lähteet == == Aiheesta muualla == Luokka:Sognin ja Fjordanen läänin vuonot Luokka:Sogndal
Aurlandsfjorden

Aurlandsfjorden on Sognevuonoon kuuluva sivuvuono Sognin ja Fjordanen läänissä Norjassa. Vuono sijoittuu suurimmaksi osaksi Aurlandin ja vain pieneltä alueelta myös Lærdalin ja Vikin kuntien alueelle. Vuono haarautuu Beitelenin kohdalta myös Unescon maailmanperintöluetteloon kuuluvaan Nærøyfjorden- vuonoon. Vuonon varrella sijaitsevia kyliä ovat mm. Undredal, Aurlandsvangen ja Flåm. == Lähteet == Luokka:Sognin ja Fjordanen läänin vuonot Luokka:Aurland
Lærdalsfjorden

Lærdalsfjorden on Sognevuonoon kuuluva sivuvuono Sognin ja Fjordanen läänissä Norjassa. Vuono sijoittuu kokonaan Lærdalin kunnan alueelle. Vuonon päädyssä sijaitsee Lærdalsøyrin kylä, josta hieman etelään päin sijaitsee maailman pisin maantietunneli, Lærdalstunnelen. == Lähteet == Luokka:Sognin ja Fjordanen läänin vuonot Luokka:Lærdal
Toivo Salonen (filosofi)

Toivo Salonen (s. 27. heinäkuuta 1949) on suomalainen filosofi, joka on työskennellyt Lapin yliopistossa filosofian opettajana vuodesta 2000 lähtien. Häntä on nimitetty ”Lapin ainoaksi ammattifilosofiksi”. Salonen on julkaissut useita artikkeleita sekä tietoteoksissa että lehdissä. Artikkelit käsittelevät muun muassa filosofian eri aloja, etiikan ja kasvatuksen kysymyksiä, yliopistoa, ympäristöä ja ihmistä itseään.Lapin yliopisto: Filosofinen symposion Toivo Salosen kunniaksi (8.9.2009) Suomen humanistiliitto on valinnut Salosen vuoden 2011 humanistiksi ja myöntänyt hänelle humanistisen kunniamaininnan.Ulapland.fi == Teoksia == * * * * == Lähteet == Luokka:Suomalaiset filosofit Luokka:Suomalaiset tietokirjailijat Luokka:Vuonna 1949 syntyneet Luokka:Elävät henkilöt
Minna Hokkanen

Minna Hannele Hokkanen (s. 23. kesäkuuta 1964 Helsinki) on suomalainen näyttelijä. Hän on ollut kiinnitettynä Tampereen Työväen Teatteriin vuodesta 1988.Minna Hokkanen Tampereen Työväen Teatterin verkkosivuilla ==Ura== Hokkanen opiskeli näyttelemistä vuodesta 1984 Teatterikorkeakoulussa ja valmistui teatteritaiteen maisteriksi vuonna 2007. Hänellä on ollut vuodesta 1988 kiinnitys Tampereen Työväen Teatteriin, jossa hänen rooleihinsa ovat lukeutuneet muun muassa *Irina Kolmessa sisaressa, *Hulda Juurakon Huldassa, *Titania Kesäyön unessa, *Heidi Fundamentalistissa ja *Kati Herukka Jouko Turkan näytelmässä Rakkaita pettymyksiä rakkaudessa. Vuodesta 1998 hän on kuulunut myös tarinateatteriryhmä Tampereen Tarinateatteriin. Hokkanen on näytellyt myös elokuvissa ja televisiossa. Hän on muun muassa näytellyt Liisaa televisioelokuvassa Onnellinen hääpäivä (1993) ja Marika Launista televisiosarjassa Taivaan tuletTaivaan tulien henkilöt Yleisradion verkkosivuilla . ==Töitä== *Mirri-lehmä, Fedja-setä, 2013 *Tri Diane Cassell, Harhaoppinen-komedia, 2013 *Isoäiti Sabine Hirmuinen, Pikku vampyyri, 2019 ==Tunnustuksia== Vuonna 2004 Hokkanen ja monologinäytelmän Miksi Saara nauroi? muu työryhmä palkittiin NNKY:n tunnustuspalkinnolla ja vuonna 2005 hänet palkittiin Eino Salmelaisen säätiön palkinnolla. ==Yksityiselämä== Hokkanen ja hänen puolisonsa näyttelijä Auvo Vihro asuvat Pyynikillä. Heillä on kaksi lasta, vuonna 1991 syntynyt poika ja vuonna 1994 syntynyt tytär. == Lähteet == == Aiheesta muualla == * * Luokka:Suomalaiset näyttelijät Luokka:Vuonna 1964 syntyneet Luokka:Elävät henkilöt
David Nobbs

David Nobbs (13. maaliskuuta 1935 Petts Wood, Lontoo – 9. elokuuta 2015) oli brittiläinen televisiokäsikirjoittaja. Nobbs teki käsikirjoituksia useisiin BBC:n komediasarjoihin, kuten That Was the Week That Was, The Frost Report ja The Two Ronnies. Omaan romaaninsa The Fall and Rise of Reginald Perrin pohjautuvan komediasarjan Herra Perrinin uusi elämä hän käsikirjoitti 1970-luvun puolessavälissä. Vuonna 2009 sarjasta alkoi uusi versio, tällä kertaa nimeltään Reggie Perrin, jota Nobbs oli myös mukana kirjoittamassa. ==Lähteet== ==Aiheesta muualla== * Luokka:Brittiläiset televisiokäsikirjoittajat Luokka:Vuonna 1935 syntyneet Luokka:Vuonna 2015 kuolleet
Emerald-luokka (korvetti)

Emerald-luokka oli Britannian kuninkaallisen laivaston potkurikorvettiluokka, jossa alusten perä ja laidat oli suojattu raudalla. Alusten runko oli valmistettu neljän tuuman teak-lankuista ja vedenalaiset osat oli peitetty kuparilevyillä. Alusten suunnittelija oli Nathaniel Barnaby. == Suunnittelu == === Aseistus === Luokan alusten aseistukseksi suunniteltiin neljätoista tykkiä kuten edeltäneessä Amethyst-luokassa, mutta ainoastaan ensimmäisen HMS Opalin aseistus oli ensimmäiseen telakointiin saakka sellainen. Muut alukset varustettiin kahdellatoista tykillä. Tykeistä kymmenen sijoitettiin viisi kummallekin laidalla ja loput keulaan ja perään kumpaankin yksi.Lyon, David s. 289 Luokan aluksista HMS Emerald ja HMS Tourmaline aseistettiin vuosina 1882-1886 uudelleen neljällä kuuden tuuman sadan naulan tykillä sekä kahdeksalla viiden tuuman viidenkymmenen naulan tykillä. HMS Garnet aseistettiin uudelleen neljällätoista viiden tuuman 50 naulan tykillä, seitsemällä konekiväärillä sekä kahdella kevyemmällä tykillä.Gardiner, Robert 1860-1905 s. 51 === Propulsio === Kaikki alukset oli varustettu valmistuessaan täydellä takilalla (18250 neliöjalkaa) ja ne muutettiin parkeiksi 1880-luvulla. Kaikkiin aluksiin asennettiin korkeapainesylinteri, jonka jalkaisija oli 57 tuumaa sekä matalapainesylinteri, jonka halkaisija oli 90 tuumaa. Iskunpituus oli 33 tuumaa. == Alukset == Emerald-luokan potkurikorvetit Nimi Telakka Kölinlasku Vesille Valmis Kohtalo HMS Opal William Doxford, Sunderland (No.63)/Robert Napier & Sons 13. lokakuuta 1873 9. maaliskuuta 1875 tammikuu 1876 myyty 11. elokuuta 1892 HMS Turquoise Earle's Shipbuilding, Hull (No.202)/Earle 8. heinäkuuta 1874 22. huhtikuuta 1876 13. syyskuuta 1870 myyty Poundsille Hartlepooliin romutettavaksi 24. syyskuuta 1892 HMS Ruby Earle's Shipbuilding, Hull (No.203)/Earle 8. heinäkuuta 1874 9. elokuuta 1876 14. kesäkuuta 1877 hiiliproomuksi C10 joulukuussa 1904 myyty 16. helmikuuta 1921 HMS Tourmaline Raylton Dixon & Company, Middlesbrough (No.113)/R & W Hawthorn 17. heinäkuuta 1874 30. lokakuuta 1875 25. lokakuuta 1876 hiiliproomuksi 1899 nimetty joulukuussa 1904 C.115:ksi myyty marraskuussa 1920 HMS Emerald Pembroke/J&G; Thompson 29. heinäkuuta 1874 18. elokuuta 1876 2. heinäkuuta 1878 ruutiproomu 1898 myyty Coxille Falmouthiin romutettavaksi 10. heinäkuuta 1906 HMS Garnet Chatham/R & W Hawthorn 16. maaliskuuta 1875 30. kesäkuuta 1877 31. lokakuuta 1878 myyty joulukuussa 1904 ==Lähteet== * * === Viitteet === Luokka:Kuninkaallisen laivaston korvetit Luokka:Korvettiluokat
Suoritus

Suoritus tarkoittaa velallisen tekemää rahallista tai muuta varallisuusarvoista varojensiirtoa velkojalle, jolla on saamisoikeus tähän maksuun. Usein suorituksen synonyyminä käytetään nimitystä maksu. Yleiskielessä maksu tarkoittaa vain rahavelan suoritusta, mutta oikeudellisessa kielenkäytössä se tarkoittaa muunkinlaista velvoitteen täyttämistä. Oikea ja velvoitteen lakkauttava suoritus edellyttää: oikeaa suoritusajankohtaa, suorituksen oikeaa lajia ja määrää sekä oikeaa suorituksen vastaanottajaa. Oikeustoimeen perustuvissa velkasuhteissa erotetaan päävelvoite ja päävelvoitteen suoritusta edistävä apuvelvoite. Suoritukset jaotellaan positiivisiin suorituksiin, jotka ovat jotakin toimintaa tai tekemistä, ja negatiivisiin suorituksiin, jotka ovat tekemättä jättämistä. Toinen jaottelutapa on jako kerta- ja kestosuorituksiin. Suoritus voi olla myös valinnan mukaan määräytyvä (valinnaisvelvoite), jolloin sopimuksen osapuoli tai ulkopuolinen taho voi valita sovituista vaihtoehdoista suoritustavan.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 790–791. ==Lähteet== Luokka:Velvoiteoikeus
Mustemaailma

Mustemaailma on Cornelia Funken kirjoittaman fantasiatrilogian viimeinen osa. Sarjan ensimmäinen osa on nimeltään Mustesydän ja toinen osa Musteloitsu. Trilogian ensimmäisestä osasta on tehty myös elokuva vuonna 2009. == Juoni == Meggie ja hänen äitinsä Resa ja isänsä Mo elävät Mustesydän-kirjan maailmassa, ja tarina on punonut heidät tiukasti mukaansa. Se on antanut Molle Närrin, rosvojoukon johtajan vaarallisen roolin. Mustan prinssin rinnalla Närri taistelee julmia vallanpitäjiä vastaan, ja on jatkuvasti hengenvaarassa. Tarinankertoja Fenoglio on menettänyt taitonsa, ja valta muuttaa tarinan kulkua on nyt Orfeuksella, joka hyötyy enemmän julmien vallanpitäjien palvelemisesta. Mustesydämen maailma on kaunis ja maaginen, mutta täynnä ansoja, eikä kukaan voi tietää, mihin suuntaan tarina lopulta punoutuu. ==Aiheesta muualla== * Kirjasampo * Risingshadow Luokka:Mustesydän-trilogia Luokka:Vuoden 2007 kirjat
Sosiaalinen suorituseste

Sosiaalinen suorituseste tarkoittaa yksityishenkilön vaikeutta suoriutua maksuistaan tai veloistaan sen vuoksi, että hänen terveydentilassaan, perhesuhteissaan, asuntotilanteessaan tai työtilanteessaan on tapahtunut muutoksia. Käsitteestä on käytetty myös nimityksiä henkilökohtainen force majeure tai sosiaalinen force majeure. Sosiaaliseen suoritusesteeseen vetoamalla voidaan pyrkiä lieventämään velalliseen kohdistuvia viivästysseuraamuksia tai kokonaan irtaantumaan pitkäaikaisista sopimussidonnaisuuksista. Useimmat asiaan liittyvät säädökset ovat kuluttaja- asioita. Esimerkiksi korkolain (633/1982) 11 pykälässä säädetään viivästyskoron sovittelusta tilanteissa, joissa velallinen on ilman omaa syytään joutunut maksuvaikeuksiin. Samantapainen on myös kuluttajansuojalain (38/1978) 7 luvun 16 pykälän säännös maksun viivästysseuraamuksista. Asiaan voidaan soveltaa myös yleisiä kohtuusäännöksiä, kuten oikeustoimilain (228/1929) 36 pykälää ja kuluttajansuojalain (38/1978) 4 luvun 1 pykälää.Encyclopædia iuridica fennica, Suomalainen lakimiesyhdistys 1994–1999, ISBN 951-855-135-9, osa I palstat 785–787. ==Lähteet== Luokka:Velvoiteoikeus
Antony Jay

Antony Rupert Jay (20. huhtikuuta 1930 – 21. elokuuta 2016) oli brittiläinen televisiokäsikirjoittaja ja kirjailija. Hän oli toisena käsikirjoittajana, yhdessä Jonathan Lynnin kanssa, BBC:n komediasarjassa Kyllä, herra ministeri, ja sen seuraajassa Kyllä, herra pääministeri. Jay oli politiikan tuntija, ja hän toimi muun muassa puheenkirjoittajana ja BBC:n toimittajana. Yhteistyön komediakirjoittaja Jonathan Lynnin kanssa hän aloitti 1970-luvun puolessavälissä yrityskoulutuselokuvia tuottaneessa, John Cleesen perustamassa, Video Artsissa. ==Osittainen bibliografia== * The Complete Yes Minister: The Diaries of a Cabinet Minister by the Right Hon. James Hacker M. P. (ISBN 0881622729) * Corporation Man (ISBN 0140219110) * Effective Presentation (ISBN 0273600370) * Management and Machiavelli (ISBN 0136026087) * The New Oratory (ISBN 0814452590) * Oxford Dictionary of Political Quotations (ISBN 0198610610) * Elizabeth R : The Role of the Monarchy Today (ISBN 0563362723) ==Lähteet== ==Aiheesta muualla== * Luokka:Brittiläiset televisiokäsikirjoittajat Luokka:Brittiläiset tietokirjailijat Luokka:Vuonna 1930 syntyneet Luokka:Vuonna 2016 kuolleet
Barracuda

Barracuda tai barrakuda voi tarkoittaa ainakin seuraavia: *barrakudat, ahvenkaloihin kuuluva heimo trooppisia kaloja **barrakuda, yllä mainittuun heimoon kuuluva iso petokala *”Barracuda”, Heart-yhtyeen singlekappale vuodelta 1977 *Plymouth Barracuda, Plymouthin automalli 1960–1970-luvuilta *Barracuda, ranskalainen ydinsukellusveneluokka *Fairey Barracuda, Britannian Kuninkaallisen laivaston torpedopommittaja toisessa maailmansodassa *Seagate Barracuda, tietokoneiden kovalevymerkki *Barracuda Point, niemenkärki Sipadanin saarella Malesiassa *Randy Barracuda eli Perttu Häkkinen, Imatran Voima -yhtyeen jäsen == Katso myös == * Baracuda, saksalainen yhtye.
Ladun maja

Ladun maja on Suomen Ladun jäsenyhdistyksen, Jyväskylän Ladun ylläpitämä hiihtomaja Jyväskylän Taka-Keljossa Kolmisoppisen rannalla. Maja-alue on suosittu ulkoilupaikka kautta vuoden. Alueella on hyviä ulkoilureittejä patikoijille ja maastopyöräilijöille kesäaikaan. Talvikaudella kaupunki ylläpitää laajaa latuverkostoa vapaan ja perinteisen hiihtotavan hiihtäjille. Osa näistä reiteistä on valaistu. Maja on talvella hiihtokaudella hiihtomajana viikonloppuisin ja hiihtolomien aikana. Muina aikoina Majaa käytetään kokous- ja koulutustilana yhdistyksen sisäisesti. Lisäksi sitä vuokrataan ulkopuolisille yhteisöille ja yksityishenkilöille. Majan lähituntumassa on pysäköintipaikkoja melko runsaasti. Kesällä on Kolmisoppisen rannassa uimaranta. Jyväskylän Latu ylläpitää metsälatuja, joissa voi hiihtää perinteisellä tyylillä metsämaastoon avatuilla laduilla. Majalla on talvella mahdollisuus vuokrata suksia ja lumikenkiä. Huoltorakennuksessa on yhdistyksen jäsenillä mahdollisuus huoltaa suksia asianmukaisissa tiloissa. Laduilta on hiihtoyhteys myös Laajavuoren latuverkostoon (valaistu) sekä Muurameen. Yhdistyksellä on vuokrattuna 300 m päässä varsinaisesta majasta Soppimaja, jota vuokrataan asiakkaille kesäaikaan eri pituisiksi ajoiksi. Majojen läheisyydessä on myös Kolmisoppisen laavu, jonne on viitoitus Ladun Majalta. Maja rakennettiin 1950-luvulla, ja sitä on useamman kerran laajennettu, viimeksi 1960-luvulla, jolloin hirret laajennusta varten lahjoitti Jyväskylän kaupunki. == Aiheesta muualla == * Ladun majan aukioloajat Luokka:Jyväskylän urheilupaikat Luokka:Ulkoilukeskukset Luokka:Taka-Keljo
Anton Wilhelm Lindgren

Anton Wilhelm Lindgren (27. syyskuuta 1831 Tampere – 3. joulukuuta 1901 Kuopio) oli suomalainen oppikoulun lehtori, kirjailija, toimittaja ja kirjankustantaja. Joissakin lähteissä on kuolinvuotena 1902 Lindgrenin vanhemmat olivat kirvesmies David Lindgren ja Maria Mattsdotter. Hän kävi Tampereen pedagogiota ja ala-alkeiskoulua valmistuen ylioppilaaksi 1850. Lindgren opiskeli jonkin aikaa Helsingin yliopiston teologisessa tiedekunnassa. Lindgren oli Tampereen ala-alkeiskoulun vt. opettajana ja Pietarsaaren ala-alkeiskoulun opettajana 1853, Porin yläalkeiskoulun historian ja maantiedon kollegana vuodesta 1857 sekä Hämeenlinnan yläalkeiskoulun historian ja maantiedon kollegana vuodesta 1862. Hän jäi tästä toimesta lakkautuspalkalle 1879 ja toimi vielä senaatin suomen kielen apulaiskielenkääntäjänä 1881–1892. Lindgren osti 1874 Gustaf Erik Eurénin (1818–1872) vuonna 1858 perustaman sanomalehti Hämäläisen sekä sitä painaneen kirjapainon. Hän oli myös Hämeenlinnassa ilmestyneen Hämäläisen päätoimittajana. Jarl Pousarin artikkeli Eurén-suvusta, Genos 62(1991), s. 26-29, 43 Anton Wilhelm Lindgren oli naimisissa vuodesta 1862 Amanda Wetterstenin kanssa. Arkkitehti Armas Lindgren oli heidän poikansa. == Teoksia == * Keski-ajan historia : oppikirjan-koetus Suomen yli-alkeis-kouluja varten. Eurén, Hämeenlinna 1864 * Kuvaelmia Suomen maakunnista 1 : Satakunta. Wilén, Turku 1864 * Kuvaelmia Suomen maakunnista 5 : Hämeenmaa. Wilén, Turku 1864 * Kuvaelmia Suomen maakunnista 7 : Uusimaa. Wilén, Turku 1866 * Kertomuksia sodasta Venäjän ja Turkin välillä vv. 1877-78, kirjoitellut A. W. L. Hämäläinen, Hämeenlinna 1878 * Asevelvollisuus Suomessa, lyhykäisesti ja yksinkertaisesti yhteiselle kansalle esitellyt A. W. L. Hämäläinen, Hämeenlinna 1879, 2. painos 1880 * Torpan tyttö : kuvauksia kansan elämästä. Edellinen osa. Tekijä, Hämeenlinna 1884 * Torpan tyttö : kuvauksia kansan elämästä. Jälkimmäinen osa. Tekijä, Hämeenlinna 1885 * Jutelmia ja runoelmia 1. Tekijä, Hämeenlinna 1895 * Klaara, tehtaan tyttö : jutelma. Tekijä, Hämeenlinna 1896 * Napoleon Bonaparte, sotilas ja valtias. G. W. Edlund, Helsinki 1902 == Lähteet == * * ===Viitteet=== == Aiheesta muualla == * Hämeenlinnan Lydia: Hämeen historiaa – A. W. Lindgren 1864 kirjoittama kuvaus Hämeenmaasta, ilmestyi sarjassa Kuvaelemia Suomen maakunnista osa V Luokka:Suomalaiset opettajat Luokka:Suomalaiset kirjailijat Luokka:Suomalaiset päätoimittajat Luokka:Suomalaiset kirjankustantajat Luokka:Vuonna 1831 syntyneet Luokka:Vuonna 1901 kuolleet
Lynda Baron

Lynda Baron (oikealta nimeltään Lilian Ridgway; 24. maaliskuuta 1939 Urmston, Manchester – 5. maaliskuuta 2022) oli brittiläinen näyttelijä. Komediasarjassa Aina auki hän esitti hoitaja Gladys Emmanuelin roolin. Lisäksi hän näytteli muun muassa saippuasarja EastEndersissä. ==Lähteet== Luokka:Brittiläiset näyttelijät Luokka:Vuonna 1939 syntyneet Luokka:Vuonna 2022 kuolleet
David Wilhelm af Grubbens

David Wilhelm af Grubbens (17. heinäkuuta 1824 Lofö, Ruotsi – 6. maaliskuuta 1903 Tammela) oli ruotsalaissyntyinen insinööri joka saapui opettajaksi Mustialan maanviljelysopistoon. Hän opetti maanmittausta sekä toimi opiston navetan esimiehenä. Kirjallisessa tuotannossaan af Grubbens käytti nimimerkkejä -bb-, D.W., D.W.G., Gbb ja Min-Penna. 1860-luvulla af Grubbens osti Tammelan kirkonkylästä pienen maatilan jossa hän asui taloutta hoitaneen sisarensa Wilhelmina (Minna) Maria Elisabeth Chiewitzin kanssa. Minna Chiewitz oli arkkitehti Georg Theodor von Chiewitzin leski. Tilanpidon ohella af Grubbens kävi kävi kartoittamassa lähiseudun maatilojen uudisraivauksia. Hänellä oli myös arkkitehti von Chiewitzin suunnittelema pieni kesähuvila Lunkinjärven saaressa. Matkun kylän sivut: Valijärven kesähuvila Af Grubbensin kirjalliseen tuotantoon kuului näytelmä ja kaksi runokokoelmaa. == Teoksia == * Katovuosien syistä, estämisestä ja helpoimmasta kärsimisestä. Suomen talousseuran kirjaisia kansalle 4. Turku 1870 * En fiskarfärd i Tawastland. Lustspel i en akt med kupletter. Näytelmä, esitetty Mustialassa 25. maaliskuuta 1873 * Min penna : några blad från en flerårig samling verser, af D. W. G. Helsingfors 1878 * På fantasiens vingar : fortsättning af "Min penna", af D. W. G. Helsingfors 1886 == Lähteet == * ===Viitteet=== Luokka:Ruotsalaiset insinöörit Luokka:Ruotsalaiset opettajat Luokka:Ruotsalaiset runoilijat Luokka:Suomalaiset insinöörit Luokka:Suomalaiset opettajat Luokka:Suomalaiset runoilijat Luokka:Vuonna 1824 syntyneet Luokka:Vuonna 1903 kuolleet
Lapsen tähden (albumi)

Lapsen tähden on 25. joulukuuta 1993 järjestettyyn Lapsen tähden -konserttiin liittyvä 1993 valmistunut kokoelmalevy. Albumilla esiintyvät lapset ovat tuttuja vuoden 1992 ja edeltävien vuosien Tenavatähti-kilpailuista. ==Kappaleet== # Ella Lahtinen – Lapsen tähden # Johanna Virtanen – Lapsi kahden maan # Henna-Riikka Ruotsalainen – Rokkenrolli-Olli # Nadja Lindeman – Tyyliin aikuisten # Maija Salon musiikkileikkikoulu – Tahtoisin, äiti, hevosen # Stefan – Yksinäinen paimen (Einsamer hirte) # Timo Turunen – Kuudenikäinen (L'aveugle) # Nadja Lindeman – Päiväkirja # Stefan – Leivonen (Ciocãrlia) # Johanna Virtanen – Heikki breikki # Henna-Riikka Ruotsalainen – Ystävyyden laulu # Ella Lahtinen – Kallisarvoinen (Du vet väl att du är värdeful) ==Lähteet== Luokka:Vuoden 1993 kokoelma-albumit Luokka:Suomalaiset albumit
Bos en lommer

Bos en Lommer () on kaupunginosa Amsterdamin läntisellä puolella, Alankomaissa. Alueella asuu reilut 30000 ihmistä ja sen pinta-ala on 2,71 km². Bos en Lommeriin kuuluva Kolenkitbuurt kantaa kyseenalaista titteliä olemalla koko Alankomaiden huonoin lähiö asua ja elää hollantilaisen televisiokanavan RTL:n julkaiseman Top 40 ongelma-alueet -listan mukaan. ==Alueet ("buurten") Bos en Lommerissa== * Erasmusbuurt * Gibraltarbuurt * Gulden Winckelbuurt * Kolenkitbuurt * Landlustbuurt * Robert Scottbuurt Myös Sloterdijkin vanha kylä on osa Bos en Lommeria. ==Bos en Lommerin kaupunginosavaltuusto== Valtuusto koostuu 17 jäsenestä. * PvdA, jota johtaa Erik de Groot * GroenLinks, jota johtaa Wessel Breunesse * VVD, jota johtaa Kartinie Martowirono * D66, jota johtaa Gerolf Bouwmeester == Kulkuyhteydet == Bos en Lommeriin menevät niin bussit, raitiovaunut kuin myös metrokin. Raitiovaunulinjat 7, 12 ja 14 kulkevat kaupunginosan läpi. Metroasema kantaa nimeä Bos en Lommerweg/Vlugtlaan. ==Aiheesta muualla== *Viralliset kotisivut Luokka:Amsterdam
Melonta kesäolympialaisissa 2000

Vuoden 2000 kesäolympialaisten melonta järjestettiin 17. syyskuuta - 1\. lokakuuta 2000 Sydneyssä. Tapahtumia oli 16. Osanottajia oli 330 (249 miestä ja 81 naista) 47 eri maasta. Nuorin osanottaja oli Inna Osypenko-Radomska (18 vuotta ja 8 päivää) ja vanhin Jacob Haller (43 vuotta ja 49 päivää). Parhaiten pärjäsivät Saksa ja Unkari. == Mitalistit == === Miehet === ==== Ratamelonta ==== Kilpailu Kultaa Hopeaa Pronssia Kanadalainen yksikkö 500 m György Kolonics Maxim Opalev Andreas Dittmer Kanadalainen yksikkö 1000 m Andreas Dittmer Ledis Balceiro Stephen Giles Kanadalainen kaksikko 500 m Ferenc Novák Imre Pulai Daniel Jędraszko Paweł Baraszkiewicz Mitică Pricop Florin Popescu Kanadalainen kaksikko 1000 m Mitică Pricop Florin Popescu Ibrahim Rojas Leobaldo Pereira Stefan Uteß Lars Kober Kajakkiyksikkö 500 m Knut Holmann Petăr Merkov Michael Kolganov Kajakkiyksikkö 1000 m Knut Holmann Petăr Merkov Tim Brabants Kajakkikaksikko 500 m Zoltán Kammerer Botond Storcz Andrew Trim Daniel Collins Ronald Rauhe Tim Wieskötter Kajakkikaksikko 1000 m Antonio Rossi Beniamino Bonomi Markus Oscarsson Henrik Nilsson Krisztián Bártfai Krisztián Veréb Kajakkinelonen 1000 m Ákos Vereckei Gábor Horváth Zoltán Kammerer Botond Storcz Jan Schäfer Mark Zabel Björn Bach Stefan Ulm Grzegorz Kotowicz Adam Seroczyński Dariusz Białkowski Marek Witkowski ==== Koskimelonta ==== Kilpailu Kultaa Hopeaa Pronssia Kanadalainen yksikkö Tony Estanguet Michal Martikán Juraj Minčík Kanadalainen kaksikko Pavol Hochschorner Peter Hochschorner Krzysztof Kołomański Michał Staniszewski Marek Jiras Tomas Mader Kanadalainen yksikkö Samuel Michael Louis Meyer Paul Ratcliffe Pierpaolo Ferrazzi === Naiset === ==== Ratamelonta ==== Kilpailu Kultaa Hopeaa Pronssia Kajakkiyksikkö 500 m Josefa Idem Caroline Brunet Katrin Borchert Kajakkikaksikko 500 m Birgit Fischer Katrin Wagner Katalin Kovács Szilvia Szabó Beata Sokołowska Aneta Pastuszka Kajakkinelonen 500 m Birgit Fischer Manuela Mucke Anett Schuck Katrin Wagner Rita Kőbán Katalin Kovács Szilvia Szabó Erzsébet Viski Raluca Ioniţǎ Mariana Limbǎu Elena Radu Sanda Toma ==== Koskimelonta ==== Kilpailu Kultaa Hopeaa Pronssia Kajakkiyksikkö Štěpánka Hilgertová Brigitte Guibal Anne-Lise Bardet == Mitalitaulukko == 1 4 2 1 7 2 4 1 3 8 3 2 0 1 3 4 2 0 0 2 5 1 1 1 3 5 1 1 1 3 7 1 0 2 3 8 1 0 1 2 9 0 2 2 4 10 0 2 0 2 10 0 2 0 2 12 0 1 1 2 12 0 1 1 2 12 0 1 1 2 15 0 1 0 1 15 0 1 0 1 17 0 0 1 1 == Lähteet == *Sport-Reference: Canoeing at the 2000 Sydney Summer Games 2000 Luokka:Kesäolympialaiset 2000
Årdalsfjorden

Årdalsfjorden on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Årdalin kunnan alueelle. Keskeisimmät vuonon varrella sijaitsevat kylät ovat Naddvik, Seim ja Årdalstangen. == Lähteet == Luokka:Årdal Luokka:Sognin ja Fjordanen läänin vuonot
Lustrafjorden

Lustrafjorden on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Lusterin kunnan alueelle. Vuonon varrella sijaitsevia kyliä ovat mm. Solvorn, Nes, Luster, Skjolden sekä Gaupnefjorden-lahden päässä sijaitseva Gaupne. == Lähteet == Luokka:Luster Luokka:Sognin ja Fjordanen läänin vuonot
Jaakko Nikkinen

Jaakko Nikkinen (1. lokakuuta 1884 Laihia – 7. marraskuuta 1946 Laihia) oli suomalainen kirjailija. Hän kirjoitti myös nimellä Jouko Nikkinen. == Teoksia == * Kotipellon kynnökseltä : kertomuksia. WSOY 1911 (nimellä Jouko Nikkinen) * Leppirannan Lauri : romaani. WSOY 1916, 2. painos 1919 * Maanraivaajia, kansalaiselämäkertoja osa 1, toimittanut Jaakko Nikkinen. Suomen nuorison liiton kirjasto n:o 4. Edistysseurojen Kustannus Oy, Helsinki 1920 * Ylenkatsotuita. Edistysseurojen Kustannus Oy, Helsinki 1922 * Nuori kuokkija ynnä muita novelleja. WSOY 1927 == Lähteet == * == Aiheesta muualla == * Vapaasti ladattavia Jaakko Nikkisen e-kirjoja Projekti Lönnrotilta ja Project Gutenbergiltä. *Ilkka-lehdessä v.1921 julkaistu muistelmasarja Laihian Äijä- komppanian mukana v. 1918. Luokka:Suomalaiset kirjailijat Luokka:Vuonna 1884 syntyneet Luokka:Vuonna 1946 kuolleet
Huumetsaari

Huumetsaariksi () kutsutaan epävirallisesti Yhdysvaltain hallinnon virkamiestä, joka johtaa maan huumausainepolitiikkaa. Huumetsaari on presidentin huumausainepoliittinen neuvonantaja ja vuodesta 1988 Kansallisen huumausaineiden sääntelyviraston johtaja (Office of National Drug Control Policy)A bill to prevent the manufacturing, distribution, and use of illegal drugs, and for other purposes . Huumausainepoliittisen neuvonantajan virka perustettiin vuonna 1982. Senaattori Joe Biden tiedotti asiasta lehdistölle sanoen: "Senaatti on päättänyt äänin 62-34 perustaa "huumetsaarin" viran, jonka haltija on vastuussa USA:n huumepolitiikasta."Letter from United States Government Accountability Office to Hon. John W. Olver & Hon. Henry A. Waxman, subject: Office of National Drug Control Policy -- Video News Release - http://www.csdp.org/research/303495.pdfMaintland, Leslie. (October 9, 1982) New York Times U.S. plans a new drive on narcotics. Obaman huumetsaari Gil Kerlikowske on ilmoittanut, että USA:n liittovaltio aikoo lopettaa "huumeiden vastaisen sodan" politiikan.Fields, G.: White House Czar Calls for End to 'War on Drugs'. The Wall Street Journal, 14.5.2009. ==Huumetsaarit tähän mennessä== === Nixon ja Ford === * Jerome Jaffe * Myles Ambrose * Robert Dupont === Carter === * Peter G. Bourne * Mathea Falco === Reagan === * Carlton Turner * Ian McDonald === Bush vanhempi === * William Bennett * Bob Martinez === Clinton === * Lee P. Brown * Barry McCaffrey === Bush nuorempi === * John P. Walters === Obama === * Gil Kerlikowske == Lähteet == Luokka:Yhdysvaltain politiikka
HMS Acasta (1797)

HMS Acasta oli Britannian Kuninkaallisen laivaston Acasta-luokan 40-tykkinen viidennen luokan alus, fregatti. Alus tilattiin 30. huhtikuuta 1795 John Randall and Companyltä Rotherhithestä. == Palvelus == Acasta siirrettiin huhtikuussa 1797 Rotherhithestä telakalta aluksen päällikkönä Richard Lane Deptfordiin varustettavaksi, ja se otettiin sieltä palvelukseen 24. kesäkuuta. Alus liitettiin Kanaalin laivastoon, kunnes se purjehti helmikuussa 1798 Jamaikalle.Winfield, Rif s. 149 Alus valtasi seuraavat kaapparilaivat: Santa Marian 1. toukokuuta, San Antonion 12. toukokuuta sekä L'Hirondellen ja sen seuralaisen vielä toukokuussa. Se valtasi edelleen seuraavat kaapparit: Trompen 30. kesäkuuta, San Josef de Victorian 2. heinäkuuta ja San Miguel y Acandoan 13. heinäkuuta. Alus valtasi vielä vuoden loppuun mennessä kaapparit L'Actifin, Cincinnatuksen sekä erään tuntemattomaksi jääneen aluksen. Acastan päälliköksi määrättiin marraskuussa 1799 Edward Fellowes, jonka johdolla alus upotti vuoden 1800 alussa kaapparialus La Victoiren. Alus purjehti lokakuussa 1801 takaisin Englantiin suojaten samalla saattuetta kotimaahan. Alus palasi Jamaikalle helmikuussa 1802 päällikkönään James Wood. Alus palasi heinäkuussa 1802 Englantiin, jossa se siirrettiin telakalle Portsmouthiin. Telakalta palattuaan alus sijoitettiin tammikuussa 1803 Pohjanmeren valvontaan ensin Leithiin ja myöhemmin Noreen. Aluksen päälliköksi määrättiin huhtikuussa James Oswald. Alus määrättiin heinäkuussa Kanaalin laivastoon, jossa palvellessaan se valtasi 2. lokakuuta kaapparialus L'Aventuren. Acasta määrättiin vuonna 1804 Länsi-Intiaan, josta se palasi Englantiin huhtikuussa 1805. Toukokuussa aluksen päälliköksi vaihdettiin Richard Dunn ja se liitettiin Kanaalin laivastoon. Alus kuului Duckworthin osastoon, jonka tehtävänä oli estää Cadizissa olevan laivaston pääsy merelle. Alus otti osaa 6. helmikuuta 1806 San Domingon taisteluun. Aluksen päälliköksi määrättiin syyskuussa Philip Beaver. Se purjehti helmikuussa 1807 Leewardsaarille. Alus valtasi 17. heinäkuuta 1808 La Güairassa Ranskan laivaston 18-tykkisen Le Serpentin. Alus osallistui 30. tammikuuta 1809 Martiniquen saaren valtaukseen ja 14. huhtikuuta Les Saintes -saarten valtaukseen. Se palasi vuonna 1810 Englantiin, jossa se poistettiin Plymouthissa palveluksesta. Acasta palasi palvelukseen tammikuussa 1811 päällikkönään Alexander Kerr, ja se liitettiin Kanaalin laivastoon, kunnes se purjehti vuonna 1812 Pohjois-Amerikkaan. Alus valtasi amerikkalaiset kaappariprikit Curlew'n 24. heinäkuuta ja Heraldin 10. joulukuuta. Alus joutui tulitukseen kohteeksi varjostaessaan amerikkalaista laivasto-osastoa kesäkuussa 1813 Uuden Lontoon edustalla. Alus varjosti tammikuussa 1815 Constitututionia. Se valtasi myöhemmin tammikuussa takaisin Levantin. Alus palasi heinäkuussa 1817 Englantiin, jossa se poistettiin palveluksesta 12. syyskuuta, ja se sijoitettiin Chathamin reserviin. Alus myytiin romutettavaksi 1. tammikuuta 1821 Woolwichissa. ==Lähteet== * === Viitteet === == Aiheesta muualla == *Michael Phillips' Ships of the Old Navy - HMS Acasta Luokka:Kuninkaallisen laivaston viidennen luokan alukset
Lauri Kemiläinen

Lauri August Kemiläinen (6. syyskuuta 1886 Kuopion maalaiskunta – 4. lokakuuta 1946 Kuopio) oli suomalainen opettaja, runoilija ja kääntäjä. Kemiläisen vanhemmat olivat suntio Juho Vilho Kemiläinen ja Anna Loviisa Hyvärinen. Hän pääsi ylioppilaaksi Kuopion lyseosta 1905 ja valmistui Helsingin yliopistosta filosofian kandidaatiksi 1911 ja maisteriksi 1919. Kemiläinen toimi Pietarin suomalaisen yhteiskoulun opettajana ja sittemmin hän oli Keski-Suomen kansanopiston johtajana ja Kuusankosken, Karkkilan ja Mäntän työväenopistojen opettajana. Kemiläinen suomensi muun muassa Aleksandr Puškinin runoromaanin Jevgeni Onegin, Tito Collianderin teoksen Ilja Repin, ukrainalainen taiteilija, Maksim Gorkin Valittuja novelleja ja runoja sekä Dagmar Edqvistin romaanin Kohtalokas tapaus ja Gina Kausin kirjan Katariina Suuresta. == Runokokoelmat == * Keväiset puistot, runoja. WSOY 1912 * Ohratulet, runoja. Tekijä, Kangasala 1932 * Etäinen rauha, runoja. WSOY 1943 == Lähteet == * Pohjoissavolaisen kaunokirjallisuuden bibliografia: Lauri Kemiläinen * Ylioppilasmatrikkeli 1905 Luokka:Suomalaiset opettajat Luokka:Suomalaiset runoilijat Luokka:Suomentajat Luokka:Vuonna 1886 syntyneet Luokka:Vuonna 1946 kuolleet
Rob Wright (muusikko)

Rob Wright (s. 11. maaliskuuta 1954 Montreal, Québec, Kanada) on parhaiten tunnettu punk rock -yhtye NoMeansNon laulajana, basistina ja lauluntekijänä. Hän myös soittaa bassokitaraa pop-punk-yhtyeessä The Hanson Brothers ja esiintyy soolona (bassokitara, laulu) nimellä Mr.Wrong. Hän asuu nykyisin Vancouverissa. Hän perusti yhtyeen NoMeansNo veljensä John Wrightin kanssa vuonna 1979. Molemmat soittavat myös yhtyeessä The Hanson Brothers yhdessä nykyisen NoMeansNo-kitaristi Tom Hollistonin kanssa. Mr.Wrongina esiintyessään hän soittaa bassoa ja laulaa papin kaapuun pukeutuneena ilman muuta säestystä. Hän on myös esiintynyt Ford Pierin, Itchin ja progressiivisen instrumentaaliyhtye Removalin levytyksillä (viimeksi mainitussa Mr.Wrong- hahmollaan). 70-luvun lopulla ja 80-luvun alussa hän ajautui myös musiikkituotannon pariin, ja äänitti ja/tai tuotti useiden paikallisten (Brittiläinen Kolumbia) punkyhtyeiden levytyksiä, tunnetuimpana ryhmänä näistä ehkä Neos. Wrightilla on oma, selkeästi tunnistettava bassokitaransoittotekniikkansa, joka sisältää elementtejä joita yleensä on totuttu kuulemaan sähkökitarastahttp://www.ssmt- reviews.com/int/nomeansnoint2.htm . Yleensä hän käyttää Fender Precision Bass -bassokitaraa. Käyttämiinsä vahvistimiin hän on saanut innoituksensa Motörhead-yhtyeen Lemmy Kilmisteriltä ja käyttää Marshallin "solid state"-vahvistinta Marshallin 4x10 kitarakaiuttimen kanssa. Muiksi vaikutteikseen hän on maininnut muun muassa jazz-basistit Jimmy Blantonin ja Paul Chambersin. Wright on korkealle arvostettu muiden basistien keskuudessa, ja häntä on ylistänyt muun muassa The Minutemenin Mike Watthttp://www.talkbass.com/forum/showthread.php?t=37940. Rob Wright on myös yksi levy-yhtiö Wrong Recordsin omistajista. == Lähteet == Luokka:Kanadalaiset basistit Luokka:Kanadalaiset rocklaulajat Luokka:Vuonna 1954 syntyneet Luokka:Elävät henkilöt
Arnafjorden

Arnafjorden on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Vikin kunnan alueelle. Vuono haarautuu etelässä kahdeksi lahdeksi, Indrefjordeniksi ja Framfjordeniksi. Keskeisimmät vuonon varrella sijaitsevat kylät ovat Arnafjord ja Framfjord. == Lähteet == Luokka:Vik Luokka:Sognin ja Fjordanen läänin vuonot
Høyangsfjorden

Høyangsfjorden on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Høyangerin kunnan alueelle. Vuonon pohjoispäädyssä sijaitsee Høyangerin kylä. == Lähteet == Luokka:Sognin ja Fjordanen läänin vuonot Luokka:Høyanger‎
Vihtori Simonen

Vihtori Simonen (3. marraskuuta 1882 Iitti – 18. toukokuuta 1951 Helsinki) oli suomalainen toimittaja ja kirjailija, joka käytti myös nimimerkkejä Vihtori Auer ja Valkoinen Neekeri.Toimittaja Vihtori Simonen, Mikkelin Sanomat, 03.11.1932, nro 133, s. 2, Kansalliskirjaston digitaaliset aineistot == Elämä ja ura == Simonen oli Etelä-Suomi-lehden toimittajana vuosina 1903–1909, Mikkelin Sanomien päätoimittajana vuosina 1906–1911 ja 1913–1921 sekä Kouvolan Sanomien päätoimittajana ja Kouvolan Sanomalehti Oy:n toimitusjohtajana vuosina 1921–1929. Vuonna 1929 Simonen muutti Helsinkiin ja ryhtyi vapaaksi toimittajaksi. Hän toimi eräiden maaseutulehtien Helsingin kirjeenvaihtajana ja kirjoitti pakinoita suojeluskuntien Hakkapeliitta-lehteen.50 vuotta, Suomen lehdistö : lehdistön ammattilehti, 01.11.1932, nro 11, s. 2, Kansalliskirjaston digitaaliset aineistot Simonen toimi Suomalaisen puolueen puoluesihteerinä vuosina 1911–1912 ja kuului Mikkelissä suomalaisen puolueen ja myöhemmin kokoomuspuolueen piiritoimikuntaan. Hän oli myös Suomalaisen Järjestön johdossa ja tuli maakunnassa tunnetuksi etevänä puhujana. Simonen oli Mikkelin kaupunginvaltuuston jäsenenä vuosina 1917–1920. Suomen sisällissodan aikana hän valkoisten tiedostustoimiston johtajana.50 vuotta, Aamulehti, 03.11.1932, nro 299, s. 5, Kansalliskirjaston digitaaliset aineistot Vihtori Simosen lapsia olivat toimittaja Salama Hirvonen ja toimittaja Seppo Simonen.Elämäntehtävänä toimittaja : Salama Hirvonen, 375 humanistia, Helsingin yliopiston humanistinen tiedekunta == Teoksia == Nimimerkillä Valkoinen Neekeri: * Mikkelin läänin kalenteri 1910. Helsingin kustannus-o.y. Helsinki 1910 * Musta varjo katoaa : 1-näytöksinen suojeluskunta-aiheinen näytelmä. Iltamaohjelmistoa 22. Hakkapeliitta, Helsinki 1934 Nimimerkillä Vihtori Auer: * Sortunut. Boman & Karlsson, Hämeenlinna 1902 * Matkailijan lauluja. Boman & Karlsson, Hämeenlinna 1903 * Purjeettomassa purressa : kuvaus. Boman & Karlsson, Hämeenlinna 1903 * Marianne Lundegård- Hagberg: Haaveilua. Vihtori Simonen, Kotka 1905 (suomentajana) == Toimitustöitä == * Puolesta Savon ja syntymämaan : muistelmia ja kuvia vapaustaistelusta ; toimittaneet K. I. Karttunen, Antti Valve, Vihtori Simonen. Mikkeli 1919 == Lähteet == * === Viitteet === == Aiheesta muualla == * Vihtori Simonen : Kolmekymmentä kuukautta Damokleen miekan alla, Hakkapeliitta, 04.12.1934, nro 49, s. 6, Kansalliskirjaston digitaaliset aineistot Luokka:Suomalaiset kirjailijat Luokka:Suomalaiset päätoimittajat Luokka:Pakinoitsijat Luokka:Mikkelin kaupunginvaltuutetut Luokka:Suomen puolueiden puoluesihteerit Luokka:Suomalaisen puolueen poliitikot Luokka:Kansallisen Kokoomuksen poliitikot Luokka:Suomen sisällissodan valkoiset Luokka:Vuonna 1882 syntyneet Luokka:Vuonna 1951 kuolleet
Fuglsetfjorden

Fuglsetfjorden on Sognevuonoon kuuluva sivuvuono Sognin ja Fjordanen läänissä Länsi-Norjassa. Vuono sijoittuu kokonaan Høyangerin kunnan alueelle. Vuonon varrella sijaitsevat mm. Søreiden, Bjordalin ja Oslandin kylät. == Lähteet == Luokka:Høyanger Luokka:Sognin ja Fjordanen läänin vuonot
Pesäpallon SM-sarja 1941

Pesäpallon SM-sarjaa 1941 ei pelattu loppuun asti. Sota keskeytti sarjatoiminnan kesäkuussa. ==Suursarjakarsinta== Helsingin NMKY - Etelä- Saimaan Kisa 4-13 ESK selvisi tämän ainoan kerran mestaruussarjaan ja siinäkin sen meriitit jäivät neljän ottelun mittaiseksi, kun sota häiritsi urheilutoimintaa. Seura on tunnettu myöhemmin Lauritsalan Kisana. Helsingin NMKY ei ole koskaan selviytynyt tämän lähemmäksi SM-sarjaa. ==Suursarja== Tilanne 15.6.41 Pst KV TPV HPL HP LP HPK Kiri Vsk PuMu ESK RPL Kuusankosken Veto 6 7-1 9-4 Toijalan Pallo-Veikot 6 6-10 15-2 Helsingin Pallonlyöjät 6 7-3 10-3 Haminan Palloilijat 6 4-3 9-4 Loimaan Palloilijat 6 9-8 3-2 Hämeenlinnan Pallokerho 5 3-2 8-2 4-4 Jyväskylän Kiri 4 2-3 8-3 7-3 Vimpelin suojeluskunta 4 6-13 3-2 Helsingin Puna-Mustat 3 1-6 4-4 Etelä-Saimaan Kisa 1 7-11 1-3 Riihimäen Pallonlyöjät 1 3-7 2-2 Tasaisena alkanut sarja keskeytyi Suomen ja Neuvostoliiton välisten sotatoimien alkaessa kesäkuussa. Viimeiset pelit pelattiin 15.6. eikä mestaruutta voitu ratkaista. ==Ansiomerkit== Palkinto Henkilö PPL:n kultainen ansiomerkki no 2 Erkki Merinen ==Katso myös== * http://www.pesaysit.fi/download.php?taulu=viipurikohdeali&id;=22 ==Lähteet== * Pesäpalloliiton toimintakertomus 1941 * ottelupöytäkirjat * http://kotisivukone.fi/files/vessix.kotisivukone.com/Pesis/1941/img_2651.jpg * http://www.mrasilainen.com/sarjat/1941/1941.htm Miesten 1941 Luokka:Vuoden 1941 pesäpallo
Mahmud I

Mahmud I (2. elokuuta 1696 – 13. joulukuuta 1754) oli Osmanien valtakunnan sulttaani 1730–1754. Hän syntyi Istanbulissa sulttaani Mustafa II:n ja Valide Sultan Salihan pojaksi. Hän varttui isoäitinsä Gülnûşin huomassa ja opiskeli mm. historiaa, kirjallisuutta, runoutta ja musiikkia.TheOttomans.org, Mahmud I Mahmud nousi Osmanien valtakunnan valtaistuimelle 35 vuoden iässä 1. marraskuuta 1730 ja kokosi hallintonsa virkamiehistä, jotka edustivat hänen omaa sukupolveaan.Stoneman, s. 158 Hän oli luonteeltaan hyväntahtoinen, päättäväinen, armelias ja kärsivällinen. Hallitsijana hän kiinnitti paljon huomiota kansan hyvinvointiin ja välttyi siten toistamasta isänsä ja enonsa Ahmed III:n tekemiä virheitä. Mahmudin valtakaudella osmanit sotivat Itävallan ja Venäjän kanssa. Sodat päättäneiden rauhansopimusten seurauksena Turkki sai Belgradin takaisin Itävallalta ja Venäjä joutui käymään kauppaa Mustallamerellä osmanien laivoilla.TheOttomans.org, Chronology Mahmudin aikakaudella hovin sisällä ryhdyttiin käymään valtataistelua ja virkamisten korruptio lisääntyi. Mahmud sairasteli paljon viimeisen kahden elinvuotensa aikana ja kuoli 59 vuoden iässä 1754. Hänet haudattiin Mustafa II:n hautaan Yenin moskeijassa Istanbulissa. == Katso myös == * Venäjän–Turkin sota (1735–1739) * Belgradin rauha * Nissan rauha == Lähteet == * * === Viitteet === Luokka:Osmanien hallitsijat Luokka:Vuonna 1696 syntyneet Luokka:Vuonna 1754 kuolleet
Jang Jin-young

Jang Jin-young (; 14. kesäkuuta 1974 – 1. syyskuuta 2009) oli eteläkorealainen näyttelijä. Hän aloitti uransa mallina ja osallistui 1990-luvun alussa Miss Korea -kilpailuun. Hän teki elokuvadebyyttinsä vuonna 1998. Hän sai parhaan naispääosan esittäjän Blue Dragon -palkinnon kahdesti: ensin vuonna 2001 elokuvasta Sorum, sitten vuonna 2003 elokuvasta Singles. Muita rooleja hänellä oli muiden muassa elokuvissa Over the Rainbow (2002) ja Scent of Chrysanthemums (2003). Jang Jin-youngilla todettiin syyskuussa 2008 vatsasyöpä, johon hän kuoli vain 35-vuotiaana.Actress Jang Dies at 35 The Korea Times. 1.9.2009. == Lähteet == == Aiheesta muualla == * Luokka:Eteläkorealaiset näyttelijät Luokka:Vuonna 1974 syntyneet Luokka:Vuonna 2009 kuolleet